section_heading: <center> Velika nagrada Rusije</center>
paragraph_text: Lando Norris u McLarenu je dobro startao s pole positiona, dok se Ferrarijev Carlos Sainz našao pod prijetnjom George Russell u Williamsu, ali uhvatio je zavjetrinu iza Norrisa i prestigao ga s vanjske strane dok je Norris blokirao Mercedesovog Lewisa Hamiltona na unutarnjoj strani. Sainz je preuzeo vodstvo i zadržao ga nakon prve zone kočenja ispred Norrisa i Russella, dok je Lance Stroll u Aston Martinu sjajno startao sa sedmoga mjesta i probio se na četvrto. McLarenov Daniel Ricciardo je također jako dobro startao i probio se na peto mjesto ispred Fernanda Alonsa u Alpineu, koji je prerezao drugi zavoj i vratio se na stazu na propisan način, a Hamilton je u prvom krugu bio tek sedmi.